**PLÁN PROFESIJNÉHO ROZVOJA**

**na obdobie 9/2023 – 8/2028**

|  |  |
| --- | --- |
| *Organizácia* | **Základná umelecká škola** |
| *Identifikačné číslo organizácie (IČO)* | **355** |
| *Obec a PSČ*  | **Rožňava, 048 01** |
| *Ulica a číslo* | **Akademika Hronca 3490/9B** |
| *Štát*  | **Slovenská republika** |
| *Právna forma*  | **rozpočtová organizácia** |
| *Štatutárny orgán*  | **Mgr. Monika Kerekešová, DiS. art., riaditeľka školy** |

**V Rožňave, dňa: \_\_\_\_\_\_\_\_\_\_\_\_\_\_\_\_\_\_ V Rožňave, dňa: \_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Mgr. Monika Kerekešová, DiS. art.** **Michal Domik**

 riaditeľka školy primátor mesta

Riaditeľka Základnej umeleckej školy, Akademika Hronca 3490/9B, 048 01 Rožňava vydáva **Plán profesijného rozvoja na obdobie 9/2023 – 8/2028**

***po schválení*** *zriaďovateľom:*

*dňa \_\_\_\_\_\_\_\_\_\_\_\_\_ podpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***so súhlasom*** *zástupcami zamestnancov*

*dňa \_\_\_\_\_\_\_\_\_\_\_\_\_ podpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***po prerokovaní*** *v pedagogickej rade*

*dňa \_\_\_\_\_\_\_\_\_\_\_\_\_ podpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Platnosť plánu profesijného rozvoja **od**

V Rožňave, dňa: \_\_\_\_\_\_\_\_\_\_\_\_\_\_\_\_ Mgr. Monika Kerekešová, DiS. art.

 riaditeľka školy

*Základná umelecká škola, Akademika Hronca 3490/9B, 048 01 Rožňava* *(ďalej len „škola“, „ZUŠ“, „poskytovateľ“ alebo „zamestnávateľ“) vydáva podľa § 40 ods.4 zákona č. 138/2019 Z. z. zákon o pedagogických zamestnancoch a odborných zamestnancoch a o zmene a doplnení niektorých zákonov po prerokovaní v pedagogickej rade, so súhlasom zástupcov zamestnancov a po schválení zriaďovateľom tento päťročný Plán profesijného rozvoja na obdobie 9/2023 – 8/2028.*

# **Článok 1**

**Úvod**

1. Kvalita školy závisí od profesionálneho rozvoja a napredovania učiteľov, to znamená na priebežnom celoživotnom vzdelávaní sa. Vedenie školy preto podporuje všetky formy vzdelávania pedagogických zamestnancov (PZ).
2. Medzi základné ciele patrí :
3. motivovať PZ pre neustále sebavzdelávanie, vzdelávanie a zdokonaľovanie profesijnej spôsobilosti,
4. podporovať rozvoj osobnostných vlastností PZ, spôsobilosti pre tvorbu efektívnych vzťahov, riešenie konfliktov, komunikáciu a pod.,
5. zabezpečiť prípravu pedagogických zamestnancov na výkon špecializovaných funkcií, napr. triedny učiteľ, predseda (vedúci) predmetovej komisie, a pod.,
6. uvádzať začínajúcich pedagógov do praxe /začínajúci PZ/,
7. zabezpečiť prípravu PZ na zvyšovanie kompetencií, hlavne komunikačných spôsobilostí a schopností efektívne pracovať s IKT,
8. zabezpečiť prípravu PZ na plnenie školského vzdelávacieho programu,
9. sprostredkovať najnovšie poznatky z metodiky - vyučovania jednotlivých predmetov, pedagogiky a príbuzných vied.
10. Tieto ciele možno zabezpečiť najmä :
11. prostredníctvom individuálneho sebavzdelávania učiteľov, profesijným rozvojom PZ v podmienkach školy,
12. organizovaným vzdelávaním PZ.
13. Potreby profesionálneho rastu zamestnancov zisťujeme :
14. rozhovormi,
15. diskusiami,
16. dotazníkmi,
17. osobnými plánmi profesijného rozvoja.
18. Tento plán profesijného rozvoja (a kariérového postupu) PZ reaguje na zákon NR SR č. 138/2019 Z. z. o pedagogických zamestnancoch a odborných zamestnancoch, najmä na časti súvisiace so zmenami v oblasti profesijného rozvoja a jeho plánovania, a to aj v kontexte adaptačného a aktualizačného vzdelávania, ktoré bude aj naďalej realizované v ZUŠ.

# **Článok 2**

**Legislatívne východiská**

1. Podľa § 4 ods. 1 písm. i) zákona č. 138/2019 Z. z. je pedagogický zamestnanec povinný udržiavať a rozvíjať svoje profesijné kompetencie.
2. Predložený plán vychádza a v plnej miere zohľadňuje :
3. Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov *(ďalej len „zákon č. 138/2019 Z. z.“)*
4. Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov *(ďalej len „zákon č. 553/2003 Z. z.“)*
5. Vyhlášku Ministerstva školstva, vedy, výskumu a športu Slovenskej republiky č. 361/2019 Z. z. o vzdelávaní v profesijnom rozvoji *(ďalej len „vyhláška č. 361/2019 Z. z.“)*
6. Vyhlášku Ministerstva školstva, vedy, výskumu a športu Slovenskej republikyč. 173/2023 Z. z. o kvalifikačných predpokladoch pedagogických zamestnancov a odborných zamestnancov
7. Pokyn ministra č. 39/2017, ktorým sa vydávajú profesijné štandardy pre jednotlivé kategórie a podkategórie pedagogických zamestnancov a odborných zamestnancov škôl a školských zariadení

# **Článok 3**

**Teoretické východiská**

1. Profesijný rozvoj pedagogických zamestnancov:
2. je súbor aktivít vedúcich k zdokonaľovaniu výkonu profesie PZ a skvalitňovaniu výsledkov učenia žiakov,
3. zahŕňa akcie ďalšieho vzdelávania PZ, vzájomnú odbornú debatu medzi PZ,
4. samoštúdium.
5. Východiskom tvorby plánu profesijného rozvoja v ZUŠ je:
6. profesijný štandard,
7. koncepcia rozvoja školy,
8. požiadavky na vzdelávanie PZ,
9. výsledky hodnotenia zamestnanca,
10. plán osobného profesijného rozvoja PZ.

# **Článok 4**

**Základné pojmy**

1. **Profesijný rozvoj[[1]](#footnote-1)**  je proces
2. prehlbovania, zdokonaľovania a rozširovania profesijných kompetencií,
3. získavania profesijných kompetencií na výkon špecializovaných činností alebo na výkon činnosti vedúceho PZ,
4. získavania profesijných kompetencií vyššieho kariérového stupňa,
5. overovania profesijných kompetencií na zaradenie do vyššieho kariérového stupňa,
6. získavania vzdelania na splnenie kvalifikačných predpokladov na výkon ďalšej pracovnej činnosti alebo
7. využívania a hodnotenia získaných profesijných kompetencií.
8. Profesijný rozvoj sa uskutočňuje podľa profesijných štandardov a v súlade so súčasným vedeckým poznaním, odbornými a spoločenskými požiadavkami na výkon pracovnej činnosti.
9. Profesijný rozvoj sa uskutočňuje prostredníctvom
	1. vzdelávania,
	2. tvorivej činnosti súvisiacej s výkonom pracovnej činnosti, najmä činnosti vedeckej, výskumnej, publikačnej alebo umeleckej,
	3. sebavzdelávania a výkonu pracovnej činnosti alebo
	4. absolvovania odbornej stáže zameranej na inovovanie profesijných kompetencií.
10. **Profesijný štandard[[2]](#footnote-2)** vymedzuje súbor profesijných kompetencií potrebných na zaradenie
11. do kategórie a podkategórie PZ,
12. kariérového stupňa alebo
13. kariérovej pozície.
14. Profesijné štandardy v nadväznosti na stupeň vzdelania pre jednotlivé kategórie, podkategórie, kariérové stupne a kariérové pozície vydáva a zverejňuje na svojom webovom sídle ministerstvo školstva.
15. **Vedúci predmetovej komisie[[3]](#footnote-3)** vykonáva špecializovanú činnosť v karierérovej pozícii nasledovne:
16. koordinuje prípravu pedagogickej dokumentácie v príslušnej oblasti,
17. podieľa sa na vypracovaní návrhu päťročného plánu profesijného rozvoja PZ,
18. podieľa sa na organizovaní rozvoja profesijných kompetencií,
19. vykonáva poradenskú činnosť zameranú na kvalitu výchovy a vzdelávania v príslušnej oblasti.

# **Článok 5**

**Ciele vzdelávania**

1. Profesijný rozvoj predstavuje kľúčovú súčasť procesu celoživotného vzdelávania. Skúsený PZ priebežne reflektuje, posudzuje a hodnotí efektivitu svojej práce. Je si vedomý svojich silných a slabých stránok a plánuje ďalšie možné zlepšenia. Systematicky pracuje na svojom osobnostnom rozvoji. Profesijný rast v pedagogickej sfére vyžaduje osvojovanie si nových poznatkov prostredníctvom literatúry, informačných zdrojov a vzdelávacích seminárov. Kooperatívny prístup PZ prináša prospech deťom a žiakom a zvyšuje kvalitu výučby a efektivitu práce.
2. Jednou z kľúčových úloh školy pri vzdelávaní v dnešnom meniacom sa svete je vytvoriť prostredie, ktoré :
3. podporuje zmysluplné učenie a kritické myslenie,
4. poskytuje reálnu možnosť výberu spôsobu učenia vzhľadom na dosiahnutie osobného maxima,
5. umožňuje a rozvíja otvorenú partnerskú komunikáciu,
6. podporuje výchovu k hodnotám,
7. podporuje spoluprácu a akceptáciu rôznorodosti.
8. Vytvoriť takéto prostredie vyžaduje nielen využívanie moderných technológií v škole, inováciu a redukciu učebného obsahu, zvládnutie nových pedagogických metód a postupov učenia, ale hlavne podporu stáleho procesu odborného a osobnostného rastu všetkých jednotlivcov, tímov a školy ako celku.Ide o permanentný proces formovania školy ako otvoreného systému učiaceho sa spoločenstva.
9. Ako zamestnávateľ sa pritom sústreďujeme na :
10. zmysluplnosť a systémovosť,
11. možnosť výberu,
12. spoluprácu,
13. spätnú väzbu,
14. obohatenie prostredia.

# **Článok 6**

**Základný cieľ – dosiahnuť študijnú/profesijnú autonómiu**

1. PZ pravidelne hodnotí a zvyšuje kvalitu a efektivitu svojej práce, neustále zvažuje svoje profesijné kompetencie, reaguje na požiadavky meniaceho sa sveta a potreby spoločnosti.
2. PZ pracuje na svojom osobnostnom raste a profesijnom rozvoji prostredníctvom svojho celoživotného vzdelávania (kurzy ďalšieho vzdelávania, štúdium odbornej literatúry, konzultácie s kolegami a pod.). PZ si je vedomý dôležitosti celoživotného vzdelávania a využíva rôzne varianty a príležitosti k profesijnému rozvoju.
3. PZ analyzuje a vyhodnocuje kvalitu svojej pedagogickej práce prostredníctvom rozmanitých techník. Na základe výsledkov reflexie (od detí, vedenia školy, rodičov) a sebareflexie PZ realizuje zmeny svojej pedagogickej činnosti a plánuje svoj profesijný rast.
4. PZ sa podieľa na tímovej práci, spolupracuje s kolegami a ďalšími osobami, čím prispieva k zvyšovaniu celkovej kvality výchovy a výučby aj svojej profesionality.
5. PZ zodpovedá za rozhodnutia, ktoré urobí pri výkone svojej profesie. Vie svoje rozhodnutia objasniť vo väzbe k uznávaným teoretickým konceptom, analyzovať a zhodnotiť, prípadne navrhnúť alternatívne riešenia.
6. Okrem získavania profesijných kompetencií je prioritou školy v najbližších piatich rokoch rozvíjať aj nasledujúce kompetencie PZ:
7. kritické myslenie a schopnosť riešiť problémy,
8. spolupráca a jej cieľavedomé využitie k vlastnému poznávaniu,
9. svižnosť a adaptabilita,
10. iniciatíva a podnikavosť,
11. efektívna hovorená a písaná komunikácia,
12. schopnosť nachádzať a analyzovať informácie,
13. zvedavosť a predstavivosť.
14. PZ si vo svojom osobnom (ročnom) pláne určí, ktoré kompetencie potrebuje alebo chce získať. Tie však musia byť v súlade s požiadavkami školy a päťročného plánu. Vo svojom osobnom pláne konkrétne určí kroky, ktoré pre svoje vzdelávanie urobí s jasne stanovenými výstupmi a kontrolovateľnými merateľnými ukazovateľmi.. Ak sú osobné a profesijné požiadavky v súlade so zameraním školy a Plánom profesijného rozvoja, zamestnávateľ sa zaväzuje, že PZ umožní absolvovať dohodnuté typy vzdelávania.
15. Pre profesijný rozvoj PZ je hlavným cieľom
16. prehlbovanie, zdokonaľovanie a rozširovanie profesijných kompetencií,
17. získanie profesijných kompetencií na výkon špecializovaných činností alebo na výkon činnosti vedúceho PZ,
18. získanie profesijných kompetencií vyššieho kariérového stupňa,
19. overenie profesijných kompetencií na zaradenie do vyššieho kariérového stupňa,
20. získanie vzdelania na splnenie kvalifikačných predpokladov na výkon ďalšej pracovnej činnosti,
21. využívanie a hodnotenie získaných profesijných kompetencií.

# **Článok 7**

**Vzdelávanie organizované školou**

1. Priebežné vzdelávanie sa v oblasti didaktiky so zameraním sa na ciele vyučovacieho procesu, didaktické zásady, metódy, organizačné formy.
2. Vzdelávanie a podpora osobnostného rozvoja PZ zamerané na potreby modernej školy – využitie IKT vo výchovno-vzdelávacom procese.
3. Individuálne vzdelávanie učiteľov prebieha aj prostredníctvom:
4. hospitácií – učitelia získavajú spätnú väzbu nielen od vedenia školy, ale aj od kolegov (interný projekt pod názvom – Spoznaj svojho kolegu – oficiálne trval jeden školský rok, avšak po jeho pozitívnom vplyve na PZ sa zaviedol ako časovo neobmedzený a PZ sa za vopred dohodnutých podmienok, môžu zúčastniť vyučovacích hodín kolegov),
5. samoštúdia – využívaním odbornej literatúry, informačných zdrojov a ďalších príležitostí pre získanie nových poznatkov,
6. sledovania aktuálneho vývoja v pedagogickej sfére, celoplošne v školstve.

# **Článok 8**

**Organizované vyučovanie - Metódy vzdelávania**

1. **Metódy vzdelávania pri výkone práce na pracovisku**  - koučovanie, mentoring, rotácia práce (plánované získavanie skúseností), pozorovanie práce PZ iným PZ, hospitácia, atď.
2. **Metódy vzdelávania používané pri výkone práce i mimo pracoviska** – metóda otázok a odpovedí, poverenie úlohou, projekty, štúdium odporúčanej literatúry, vzdelávania pomocou počítačov, multimediálne vzdelávanie
3. **Metódy vzdelávania mimo pracoviska –** prednáška, prednáška spojená s diskusiou, hranie rolí, simulácie, skupinové cvičenia, učenie sa hrou

# **Článok 9**

**Formy vzdelávania**

1. Vzdelávanie PZ sa organizuje ako
2. **kvalifikačné vzdelávanie** – cieľom kvalifikačného vzdelávania je získanie vzdelania, ktorým PZ v príslušnom stupni vyžadovaného vzdelania získa kvalifikačný predpoklad na výkon pracovnej činnosti. Kvalifikačné vzdelávanie sa organizuje ako doplňujúce pedagogické štúdium a ako rozširujúce štúdium,
3. **funkčné vzdelávanie** – cieľom funkčného vzdelávania je získanie profesijných kompetencií na výkon funkcie riaditeľa a na výkon vedúceho PZ,
4. **špecializačné vzdelávanie** – cieľom špecializačného vzdelávania je získanie profesijných kompetencií potrebných na výkon špecializačných činností,
5. **adaptačné vzdelávanie** – cieľom adaptačného vzdelávania je získanie profesijných kompetencií potrebných na výkon pracovnej činnosti v kariérovom stupni samostatný PZ,
6. **aktualizačné vzdelávanie –** cieľom aktualizačného vzdelávania je podľa potrieb školy udržiavanie alebo obnovovanie profesijných kompetencií potrebných na výkon pracovnej činnosti, získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii alebo získanie nových vedomostí a zručností v konkrétnej oblasti pracovnej činnosti,
7. **inovačné vzdelávanie** – cieľom inovačného vzdelávania je prehĺbenie, rozšírenie a inovácia profesijných kompetencií potrebných na výkon pracovnej činnosti v príslušnej kategórii alebo v podkategórii PZ alebo uplatnenie najnovších poznatkov alebo skúseností z praxe vo výchove a vzdelávaní.
8. Každé vzdelávanie, aby nebolo samoúčelné, musí zodpovedať požiadavkám a vízii školy, no zároveň musí zohľadňovať osobnú motiváciu učiteľa. Aby vzdelávanie nebolo samoúčelné, je potrebné vyhodnocovať ho, použiť získané kompetencie v praxi a získať spätnú väzbu o efektívnosti daného vzdelávania.
9. Metódy vyhodnocovania rozvojových aktivít :
10. zdieľať získané kompetencie na zasadnutiach PK a pracovných poradách,
11. komparácia výkonov žiakov pred a po aplikácii získaných kompetencií.
12. V zmysle aktuálnej legislatívy je škola (ako zamestnávateľ) poskytovateľom **aktualizačného vzdelávania**[[4]](#footnote-4) a **adaptačného vzdelávania**[[5]](#footnote-5).

# **Článok 10**

**Aktualizačné vzdelávanie**

1. Cieľom aktualizačného vzdelávania je podľa potrieb školy:
2. udržiavanie alebo obnovovanie profesijných kompetencií potrebných na výkon pracovnej činnosti,
3. získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii alebo
4. získanie nových vedomostí a zručností v konkrétnej oblasti pracovnej činnosti.
5. Aktualizačné vzdelávanie sa organizuje ako schválený jednoduchý program[[6]](#footnote-6) aktualizačného vzdelávania. Program aktualizačného vzdelávania a rozsah aktualizačného vzdelávania schvaľuje riaditeľ. Škola v závislosti od svojich potrieb upraví rozsah aktualizačného vzdelávania vo vnútornom predpise – Plán aktualizačného vzdelávania.
6. Odborným garantom aktualizačného vzdelávania je PZ školy s druhou atestáciou – Mgr. Ondrej Šmiják, DiS. art.
7. Odborný garant aktualizačného vzdelávania
8. predkladá riaditeľovi na schválenie program aktualizačného vzdelávania,
9. rozvrhuje vzdelávacie aktivity aktualizačného vzdelávania v súlade s potrebami a možnosťami školy,
10. vedie evidenciu účasti pedagogických zamestnancov na aktualizačnom vzdelávaní.
11. PZ školy vykonáva lektorskú činnosť v aktualizačnom vzdelávaní súčasne s výkonom pracovnej činnosti.
12. Riaditeľ na požiadanie vydá PZ potvrdenie o aktualizačnom vzdelávaní, ktoré obsahuje:
13. evidenčné číslo potvrdenia a dátum vydania potvrdenia,
14. titul, meno, priezvisko a rodné priezvisko PZ,
15. dátum a miesto narodenia PZ,
16. obdobie, za ktoré sa potvrdenie o aktualizačnom vzdelávaní vydáva,
17. rozsah aktualizačného vzdelávania v hodinách,
18. odtlačok pečiatky školy a podpis riaditeľa.
19. Škola plánuje v každom školskom roku zabezpečiť minimálne 15 hodín aktualizačného vzdelávania pre PZ, v prípade, ak sa nebude v nasledujúcich piatich rokoch meniť legislatíva. Vzdelávanie bude zamerané na digitalizáciu výchovno-vzdelávacieho procesu a zmeny školského kurikula. Oblasti vzdelávania sa budú prispôsobovať potrebám školy a PZ.

# **Článok 11**

**Adaptačné vzdelávanie**

1. Cieľom adaptačného vzdelávania je získanie profesijných kompetencií potrebných na výkon pracovnej činnosti v kariérovom stupni samostatný PZ.
2. Poskytovateľom adaptačného vzdelávania je škola zriadená ministerstvom školstva.
3. Ak ide o výkon pracovnej činnosti pre najmenej dvoch zamestnávateľov, začínajúci PZ si zvolí poskytovateľa adaptačného vzdelávania. Toto svoje rozhodnutie oznámi zamestnávateľovi pri prijatí do pracovného pomeru.
4. Adaptačné vzdelávanie sa organizuje ako jednoduchý program[[7]](#footnote-7) adaptačného vzdelávania. Program adaptačného vzdelávania schvaľuje riaditeľ školy.
5. Odborným garantom adaptačného vzdelávania je riaditeľ.
6. Začínajúceho PZ zaradí riaditeľ do adaptačného vzdelávania najneskôr do piatich dní od vzniku pracovného pomeru.
7. Adaptačné vzdelávanie sa ukončuje na základe odporúčania uvádzajúceho PZ pred trojčlennou skúšobnou komisiou podľa programu adaptačného vzdelávania.
8. Uvádzajúci PZ písomne neodporučí ukončenie adaptačného vzdelávania, ak začínajúci PZ absolvoval menej ako 75 % programu adaptačného vzdelávania alebo preukázateľne nezískal profesijné kompetencie potrebné na výkon pracovnej činnosti v kariérovom stupni samostatný PZ.
9. Členov skúšobnej komisie vymenúva riaditeľ. Členom skúšobnej komisie je
10. uvádzajúci PZ,
11. ďalší PZ zaradený najmenej do kariérového stupňa samostatný PZ,
12. predsedom skúšobnej komisie je riaditeľ.
13. O ukončení adaptačného vzdelávania sa vyhotovuje protokol. Protokol obsahuje:
14. evidenčné číslo protokolu a dátum ukončenia adaptačného vzdelávania,
15. titul, meno, priezvisko a rodné priezvisko pedagogického zamestnanca alebo odborného zamestnanca,
16. dátum a miesto narodenia pedagogického zamestnanca alebo odborného zamestnanca,
17. názov programu adaptačného vzdelávania a rozsah vzdelávania v hodinách,
18. výsledok ukončenia adaptačného vzdelávania,
19. podpis predsedu skúšobnej komisie a podpisy členov skúšobnej komisie,
20. odtlačok pečiatky poskytovateľa a podpis štatutárneho zástupcu poskytovateľa.
21. Začínajúci PZ, ktorý neukončí úspešne adaptačné vzdelávanie, môže požiadať o vykonanie adaptačného vzdelávania organizáciu zriadenú ministerstvom školstva.
22. Ak PZ absolvuje adaptačné vzdelávanie u iného poskytovateľa (organizácia zriadená ministerstvom školstva) preukáže sa zamestnávateľovi potvrdením o zaradení do adaptačného vzdelávania; a po úspešnom ukončení adaptačného vzdelávania predloží protokol.

# **Článok 12**

**Zodpovednosť za profesijný rozvoj**

1. **Riaditeľ ZUŠ :**
2. koordinuje profesijný rast PZ,
3. vytvára prostredie podporujúce vzdelávanie,
4. plánuje a realizuje svoj nepretržitý profesijný rast a sebarozvoj súvisiaci s rozvojom školy.
5. **Pedagogický zamestnanec:**
6. plánuje a realizuje svoj nepretržitý profesijný rast a sebarozvoj súvisiaci s rozvojom školy,
7. udržiava a rozvíja svoje profesijné kompetencie,
8. pravidelne prehodnocuje individuálne potreby osobného profesijného rozvoja v rámci sebahodnotenia/externého hodnotenia,
9. aktívne hľadá a využíva primerané príležitosti na nepretržitý profesijný rozvoj, ktorý mu prispeje k zlepšeniu pedagogickej práce.
10. **Nepedagogický zamestnanec** spolupracuje pri realizácii aktivít, podujatí a rôznych akciách súvisiacich s rozvojom školy.
11. **Zriaďovateľ**
12. vytvára podmienky podporujúce profesijný rast vedúcich PZ,
13. podporuje profesijný rozvoj vedúceho zamestnanca a pedagogických zamestnancov, v súlade s potrebami školy, odbornými a spoločenskými požiadavkami na výkon pracovnej činnosti a individuálnymi potrebami pedagogického zamestnanca.
14. **Ministerstvo**
15. vytvára podmienky podporujúce profesijný rast PZ a vedúcich PZ,
16. vydáva a odníma oprávnenie na poskytovanie inovačného vzdelávania,
17. vykonáva kontrolnú činnosť v oblasti profesijného rozvoja,
18. zverejňuje a aktualizuje na svojom webovom sídle zoznam: schválených programov vzdelávania, organizácií oprávnených na poskytovanie inovačného vzdelávania a rozsah ich oprávnenia, atestačných organizácií a rozsah ich oprávnenia.
19. **Rodičia, priatelia školy a iní**
20. spolupracujú pri realizácii aktivít, podujatí a rôznych akciách súvisiacich s rozvojom školy.

# **Článok 13**

**Povinnosti poskytovateľa vzdelávania a dokumentácia vzdelávania**

1. Škola ako poskytovateľ vzdelávania je povinný
2. uskutočňovať program vzdelávania za podmienok, za akých bol schválený
3. zverejňovať na svojom webovom sídle názvy programov vzdelávania, ktoré poskytuje,
4. viesť dokumentáciu[[8]](#footnote-8) vzdelávania,
5. získavať, spracovávať a uverejňovať na svojom webovom sídle hodnotenie uskutočneného vzdelávania,
6. zabezpečovať kvalitu programu vzdelávania, priebehu vzdelávania, ukončovania vzdelávania,
7. poskytovať súčinnosť pri výkone kontroly v profesijnom rozvoji,
8. oznamovať na vyžiadanie ministerstvu školstva na účely kontroly v profesijnom rozvoji začiatok a miesto poskytovania programu vzdelávania v lehote najneskôr desať dní pred termínom jeho uskutočnenia; zmeny v termínoch oznamuje ministerstvu školstva bezodkladne.
9. Dokumentácia vzdelávania obsahuje
10. program vzdelávania,
11. potvrdenie o schválení programu vzdelávania,
12. doklady o lektorskom zabezpečení vzdelávania,
13. doklady o účasti pedagogických zamestnancov na vzdelávaní,
14. doklady o ukončení vzdelávania,
15. hodnotenie uskutočňovaného vzdelávania.

# **Článok 14**

**Osobný plán profesijného rozvoja PZ**

1. Na základe vízie školy si každý PZ sformuluje svoje dlhodobé a krátkodobé ciele v oblasti profesijného rozvoja. Ide o samostatný spôsob práce s osobnými plánmi. Všetci PZ si na začiatku školského roka sformulujú jeden, dva dlhodobé ciele (trojročné) a jeden až tri krátkodobé ciele svojho profesijného rozvoja.
2. Ciele je potrebné formulovať pomocou kritérií SMART:
3. **Š**pecifickosť
4. **M**erateľnosť
5. **A**kceptovateľnosť
6. **R**ealistickosť
7. **T**ermínovanosť
8. **Obsahové zameranie cieľov PZ -** správne stanovené ciele spĺňajú nasledovné požiadavky:
9. previazanosť s víziou školy,
10. orientácia na napĺňanie potrieb žiakov, rodičov,
11. zameranie na zlepšovanie situácie v kolektíve PZ, v pracovnom tíme *(napr. zlepšovanie situácie, klímy v pedagogickom kolektíve, v pracovnom tíme),*
12. vychádza z vnútorného presvedčenia pedagóga.
13. **Proces prípravy, realizácie a hodnotenia osobného plánu rozvoja** - formulované profesijné ciele všetci PZ prediskutujú so svojim priamym nadriadeným a dohodnú sa na konkrétnych aktivitách, ktoré pomôžu definované, dohodnuté, ciele v danom čase dosiahnuť.
14. Vyhodnotenie plánov osobného rozvoja bude skombinované so sebahodnotením cieľov PZ a hodnotením PZ, ktoré prebieha v zmysle § 70 zákona č. 138/2019 Z. z..
15. Zamestnávateľ využije tieto sumarizované údaje a informácie na získanie prehľadu individuálnych aj skupinových vzdelávacích /rozvojových potrieb v kolektíve PZ.
16. **Štruktúra osobného plánu rozvoja** – pre prácu s osobnými plánmi zamestnávateľ navrhol jednotlivé oblasti osobného plánu v štruktúrovanej forme. Táto forma umožňuje cielene posudzovať a rozvíjať jednotlivé kompetencie PZ v prioritných oblastiach (vychádzajúc z pokynu ministra č. 39/2017, ktorým sa vydávajú profesijné štandardy pre jednotlivé kategórie a podkategórie pedagogických zamestnancov a odborných zamestnancov škôl a školských zariadení).
17. **Štruktúra osobného plánu:**
18. analýza aktuálneho stavu profesijných kompetencií učiteľa,
19. dlhodobé ciele profesijného rastu PZ,
20. krátkodobé ciele profesijného rastu PZ,
21. plán dosiahnutia cieľov,
22. merateľné výsledky dosiahnutia cieľov.
23. **Princípy tvorby plánu profesijného rozvoja:**
24. **spoločné vytváranie plánu** - v ideálnom prípade vytvárajú spoločne nadriadený a PZ,
25. **ciele pokrývajú všetky dôležité oblasti života školy -** nielen kurikulum, ale aj sociálnu klímu, spoluprácu v tíme, s komunitou...atď.,
26. **zameranie na priority** - v danom školskom roku si škola aj PZ môžu vybrať jednu prioritnú oblasť rozvoja, kľúčové zameranie školy, zameranie PZ,
27. sú **stanovené termíny**, kedy sa očakávajú výsledky.
28. Po odsúhlasení cieľov z ***Osobných plánov profesijného rozvoja*** a vyhodnotením ***Dotazníka profesijného rozvoja PZ na príslušný šk. rok*** s nadriadeným, zástupkyne riaditeľa školy v spolupráci s PZ spracujú ***Ročný plány profesijného rozvoja*** pre príslušný školský rok, ako rekapituláciu za všetkých PZ.
29. Vzhľadom na nedostatočné kapacity pre personálnu prácu zamestnávateľa (mentoring, kouč, lektor ...atď.) bude zamestnávateľ pri podpore osobnostného rastu PZ využívať aj odborníkov z profesijných organizácií, zo súkromných inštitúcií, ako aj ďalších odborníkov, ktorí sa tejto téme venujú a majú okrem patričného vzdelania aj prax v práci s inovačnými programami*.* Tieto zamestnávateľ bude zabezpečovať v rámci aktualizačného vzdelávania pre PZ.
30. Z vlastných zdrojov školy možno zabezpečiť potrebnú podporu aj vytvorením partnerských dvojíc alebo trojíc medzi kolegami. Pri partnerskom poradenstve sa dvojice, trojice pravidelne (mesačne, štvrťročne) stretávajú a vyhodnocujú pokrok pri dosahovaní svojich cieľov. Proces sa tak stáva menej formálnym a administratívne menej náročným.
31. Úlohou zástupcu riaditeľa školy v tomto prípade je priebežne udržiavať zameranie na prácu s cieľmi: monitorovať priebeh partnerských stretnutí, iniciovať reflexie v tíme, kolektíve o plnení cieľov, sumarizovať výsledky reflexií, reagovať na vzdelávacie potreby a poskytovať potrebnú podporu.

# **Článok 15**

**Princípy podporujúce učenie[[9]](#footnote-9)**

1. Úspešné zavedenie plánov osobného rozvoja zamestnávateľ považuje za potrebný krok k rozvoju učiacej sa organizácie. Na jej úspešné vytvorenie si zamestnávateľ osvojil týchto 16 princípov podporujúcich učenie:
2. *Veďte ľudí k samostatnému uvažovaniu.*
3. *Považujte chyby za súčasť učenia a využívajte ich na rozvoj organizácie a jej členov.*
4. *Buďte ochotný prepracovať organizačný systém a štruktúry.*
5. *Dolaďujte kultúru tak, aby podporovala učenie sa jednotlivcov.*
6. *Podporujte proces učenia ako taký, nie nevyhnutne kvôli jeho výsledkom.*
7. *Oceňujte tých, ktorí sa učia.*
8. *Podporujte čo najväčšiu výmenu poznatkov a zručností medzi ľuďmi.*
9. *Podporujte a učte ľudí štruktúrovať ich učenie namiesto toho, aby ste im ho v štruktúrovanej podobe ponúkali.*
10. *Učte ľudí objektívne sebahodnotiť.*
11. *Podporujte slobodu poznania.*
12. *Rešpektujte rôzne preferencie v procese učenia ako alternatívne a kombinovateľné prístupy k učeniu.*
13. *Podporujte poznávanie vlastného štýlu učenia a myslenia ľudí a sprostredkujte ich znalosti ostatným.*
14. *Rozvíjajte poznatky ľudí v rôznych oblastiach.*
15. *Nezabúdajte na to, že na ľahké získavanie nových poznatkov, zručností a vedomostí musí byť učenie logické, zábavné a motivujúce.*
16. *Myšlienky a nápady sa najlepšie rozvíjajú v diskusiách.*
17. *Všetko je predmetom ďalšieho preskúmavania a spochybňovania.*

# **Článok 16**

# **Všeobecné a záverečné ustanovenia**

1. Plán profesijného rozvoja je záväzný pre všetkých PZ zamestnávateľa.
2. Na PZ, ktorí vykonávajú pre zamestnávateľa pracovnú činnosť PZ na základe dohôd o prácach vykonávaných mimo pracovného pomeru sa tento plán profesijného rozvoja nevzťahuje.
3. Tento plán profesijného rozvoja je verejne prístupný na sekretariáte riaditeľa školy.
4. Zamestnávateľ vydáva tento plán profesijného rozvoja (akékoľvek zmeny a doplnky) len po prerokovaní so zriaďovateľom, so zástupcami zamestnancov a po prerokovaní v pedagogickej rade.
5. Na základe tohto plánu profesijného rozvoja vydáva riaditeľ ročný plán vzdelávania PZ (ďalej len *„ročný plán vzdelávania“*). Ročný plán vzdelávania možno počas jeho platnosti dopĺňať a meniť v súlade s aktuálnymi možnosťami a potrebami školy. Na ročný plán vzdelávania sa povinné prerokovanie nevzťahuje. Zmeny (verzie) ročného plánu vzdelávania sa číslujú narastajúcim spôsobom podľa príslušného školského roku (napr. *verzia\_1 – 2023/2024, verzia\_2 – 2023/2024, atď*.)
6. Pre tento plán profesijného rozvoja bola použitá príručka[[10]](#footnote-10) pre školy a školské zariadenia - Plán profesijného rozvoja podľa novej legislatívy a príslušná legislatíva.

*Oboznámenie s vnútorným predpisom v zmysle § 47 ods. 2 Zákonníka práce*

*Písomná evidencia o oboznámení zamestnancov s Plánom profesijného rozvoja na obdobie 9/2023 – 8/2028 platným* ***od***

|  |  |  |
| --- | --- | --- |
| *Meno zamestnanca* | *dátum*  | *Podpis zamestnanca* |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*Oboznámenie s vnútorným predpisom v zmysle § 47 ods. 2 Zákonníka práce*

*Písomná evidencia o oboznámení zamestnancov s Plánom profesijného rozvoja na obdobie 9/2023 – 8/2028 platným* ***od***

|  |  |  |
| --- | --- | --- |
| *Meno zamestnanca* | *dátum*  | *Podpis zamestnanca* |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

1. *§ 40 zákona č. 138/2019 Z. z.*  [↑](#footnote-ref-1)
2. *§ 41 zákona č. 138/2019 Z. z.* [↑](#footnote-ref-2)
3. *§ 36 ods. 1 písm. d) zákona č. 138/2019 Z. z.* [↑](#footnote-ref-3)
4. *§ 57 ods. 2 písm. a) zákona č. 138/2019 Z. Z.*  [↑](#footnote-ref-4)
5. *§ 51 ods. 2 zákona č. 138/2019 Z. z.* [↑](#footnote-ref-5)
6. *§ 1 vyhlášky MŠVVaŠ SR č. 361/2019 Z. z.* [↑](#footnote-ref-6)
7. *§ 1 vyhlášky MŠVVaŠ SR č. 361/2019 Z. z.*  [↑](#footnote-ref-7)
8. *§ 69 ods. 2 zákona č. 138/2019 Z. z.*  [↑](#footnote-ref-8)
9. #  [*https://mpcedu.sk/sites/default/files/publikacie/m.\_valent\_plan\_profesijneho\_rozvoja\_podla\_novej\_legislativy.pdf*](https://mpcedu.sk/sites/default/files/publikacie/m._valent_plan_profesijneho_rozvoja_podla_novej_legislativy.pdf)

 [↑](#footnote-ref-9)
10. *Marián Valent – Plán profesijného rozvoja podľa novej legislatívy – príručka pre školy a školské zariadenia*

 *Vydavateľ : Metodicko–pedagogické centrum v Bratislave ISBN : 978-80-565-1445-0*

 *Dostupné online: https:/mpc-edu.sk/plan-profesijneho-rozvoja-podla-novej-legislativy*  [↑](#footnote-ref-10)